Еуразиялық экономикалық одақтың Кеден кодексі туралы шартты ратификациялау туралы
226-бап. Уақытша әкелінген тауарларды ішкі тұтыну үшін шығарудың кедендік рәсіммен орналастыру кезінде оларға қатысты кедендік әкелу баждарын, салықтарды, арнайы, демпингке қарсы, өтем баждарын есептеу және төлеу ерекшеліктері

1. Уақытша әкелінген тауарларды ішкі тұтыну үшін шығарудың кедендік рәсіммен орналастыру кезінде кедендік әкелу баждарын, салықтарды, арнайы, демпингке қарсы, өтем баждарын есептеу үшін уақытша әкелу (рұқсат беру) рәсімімен орналастыру үшін берілген тауарларға арналған декларацияны кеден органы тіркеген күні қолданыстағы кедендік әкелу баждары, салықтар, арнайы, демпингке қарсы, өтем баждары мөлшермелері қолданылады.
Егер кедендік әкелу баждарын, салықтарды, арнайы, демпингке қарсы, өтем баждарын есептеу үшін мүше мемлекеттің валютасына шетел валютасын қайта есептеу талап етілген жағдайда, мұндай есептеу осы тармақтың бірінші абзацында көрсетілген күні қолданыста болатын валюта курсы бойынша жүргізіледі.
2. Уақытша әкелінген тауарларды ішкі тұтыну үшін шығарудың кедендік рәсіммен орналастыру кезінде кедендік әкелу баждары, салықтар осындай тауарларды осы Кодекстің
136-бабына
сәйкес ішкі тұтыну үшін шығарудың кедендік рәсіммен орналастыру кезінде төленуге жататын кедендік әкелу баждарының, салықтардың және декларант ішкі тұтыну үшін шығарудың кедендік рәсіммен орналастырылатын және (немесе) кеден органы осы декларанттан өндіріп алған тауарларды кедендік әкелу баждарын салықтарды ішінара төлеу кезінде төленген кедендік әкелу баждар, салықтар сомаларының айырмасы мөлшерінде төленуге жатады.
3. Осы баптың 2-тармағына сәйкес төленетін (өндіріп алынатын) кедендік әкелу баждарының, салықтардың сомасынан, сондай-ақ кедендік әкелу баждарын, салықтарды ішінара төлеу кезінде төленген (өндіріп алынған) кедендік әкелу баждарының, салықтардың сомаларынан, егер көрсетілген сомаларға қатысты тауарларды уақытша әкелу (рұқсат беру) кедендік рәсіміне орналастырылған күннен бастап кедендік әкелу баждарын, салықтарды төлеу жөніндегі міндет тоқтатылған күн аралығында оларды төлеуді кейінге қалдыру (бөліп төлеу) ұсынылған болса пайыздар төлеуге тиіс. Көрсетілген пайыздар осы Кодекстің
60-бабына
сәйкес есептеледі және төленеді.
Ішкі тұтыну үшін шығарудың кедендік рәсімімен орналастырылатын (орналастырылған) тауарларға қатысты төленетін (өндіріп алынатын) арнайы, демпингке қарсы, өтем баждары сомаларынан, егер көрсетілген сомаларға қатысты тауарларды уақытша әкелу (рұқсат беру) кедендік рәсімімен орналастырылған күннен бастап арнайы, демпингке қарсы, өтем баждарын төлеу міндет тоқтатылған күн аралығында оларды төлеуді кейінге қалдыру (бөліп төлеу) ұсынылған болса пайыздар төленуге тиіс. Көрсетілген пайыздар осы Кодекстің
60-бабына
сәйкес есептеледі және төленеді.
Уақытша әкелу (рұқсат беру) кедендік рәсіміне сәйкес тауарларды шығарғанға дейінгі кедендік әкелу баждарының, салықтардың сомаларынан осы тармақтың бірінші абзацында көзделген пайыздар есептелмейді және төленбейді.
Егер уақытша әкелу (рұқсат беру) кедендік рәсімінің қолданылуы осы Кодекстің
224-бабының
3-тармағына сәйкес тоқтатыла тұрған жағдайда осы тармақта көзделген пайыздар кедендік рәсімнің қолданылуы тоқтатыла тұрған кезеңде есептелмейді және төленбейді.
Уақытша әкелінетін тауарлардың жекелеген санаттарына қатысты Комиссия осы тармақтың бірінші және екінші абзацтарында көзделген пайыздар есептелмейтін және төленбейтін жағдайларды айқындауға құқылы.
4. Егер уақытша әкелу (рұқсат беру) кедендік рәсімінің қолданылуы аяқталған кезде не осы Кодекстің
224-бабының
5-тармағына сәйкес уақытша әкелу (рұқсат беру) кедендік рәсімінің қолданылуы аяқталғаннан кейін уақытша әкелінген тауарларды ішкі тұтыну үшін шығарудың кедендік рәсімімен уақытша әкелінген тауарлар декларанты орналастырған жағдайда осы баптың ережелері қолданылады.
Осы баптың ережелері, егер уақытша әкелу (рұқсат беру) кедендік рәсімінің қолданылуы уақытша әкелінген тауарларды кедендік қойманың кедендік рәсімімен орналастырумен аяқталғанда да қолданылады.